CELEX: 32012D0170
Language: bg
Date: 2012-03-23 00:00:00
Title: Решение 2012/170/ОВППС на Съвета от 23 март 2012 година за изменение на Решение 2010/573/ОВППС за ограничителни мерки срещу ръководителите на Приднестровския район на Република Молдова

24.3.2012   
            
            
               BG
            
            
               Официален вестник на Европейския съюз
            
            
               L 87/92
            
         РЕШЕНИЕ 2012/170/ОВППС НА СЪВЕТА
   от 23 март 2012 година
   за изменение на Решение 2010/573/ОВППС за ограничителни мерки срещу ръководителите на Приднестровския район на Република Молдова
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:
   
               (1)
            
            
               На 27 септември 2010 г. Съветът прие Решение 2010/573/ОВППС (1).
            
         
               (2)
            
            
               За да се насърчи напредъкът по постигането на политическо решение на конфликта в Приднестровието и по възстановяването на свободното движение на хора през административната граница на Приднестровския район, ограничителните мерки, приложими във връзка с приложение I към Решение 2010/573/ОВППС, следва да бъдат допълнително спрени до 30 септември 2012 г. В края на този срок Съветът следва да направи преглед на тези ограничителни мерки, като вземе предвид развитието на обстановката в двете области, посочени по-горе.
            
         
               (3)
            
            
               За да се насърчи напредъкът по разрешаването на неуредените проблеми на училищата, използващи латинската азбука, ограничителните мерки, прилагани във връзка с приложение II към Решение 2011/573/ОВППС, следва да бъдат допълнително спрени до 30 септември 2012 г. В края на този срок Съветът следва да направи преглед на тези ограничителни мерки с оглед осигуряване на изпълнението на условията за ефективно и устойчиво връщане към нормално функциониране на училищата в Приднестровския район, използващи латинската азбука, по-специално като бъдат премахнати ограниченията за тяхното регистриране от фактическата приднестровска администрация и като им бъдат осигурени прилични условия за функциониране и устойчивост на тези условия.
            
         
               (4)
            
            
               Информацията, отнасяща се до определени лица, включени в списъците в приложения I и II към Решение 2010/573/ОВППС, следва да се актуализира.
            
         
               (5)
            
            
               Решение 2010/573/ОВППС следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   В член 4 от Решение 2010/573/ОВППС, параграф 3 се заменя със следното:
   
      „3.   Прилагането на ограничителните мерки, предвидени в настоящото решение, се спира до 30 септември 2012 г. След изтичане на този срок Съветът ще направи преглед на тези ограничителни мерки.“
   
   Член 2
   1.   Приложение I към Решение 2010/573/ОВППС се изменя съгласно посоченото в приложение I към настоящото решение.
   2.   Приложение II към Решение 2010/573/ОВППС се изменя съгласно посоченото в приложение II към настоящото решение.
   Член 3
   Настоящото решение влиза в сила в деня на приемането му.
   
      Съставено в Брюксел на 23 март 2012 година.
      
         
            За Съвета
         
         
            Председател
         
         C. ASHTON
      
   
   
      (1)  ОВ L 253, 28.9.2010 г., стр. 54.
   
      ПРИЛОЖЕНИЕ I
      Вписванията относно лицата, посочени по-долу, се заменят със следните вписвания:
      
                  1.
               
               
                  СМИРНОВ, Игор Николаевич, бивш „президент“, роден на 23 октомври 1941 г. в Хабаровск, Руска федерация, руски паспорт № 50 № 0337530.
               
            
                  2.
               
               
                  СМИРНОВ, Владимир Игоревич, син на № 1 и бивш „председател на Държавния митнически комитет“, роден на 3 април 1961 г. в Купянск, Харковска област или Новая Каховка, Херсонска област, Украйна, руски паспорт № 50 № 00337016.
               
            
                  3.
               
               
                  ХАЖЕЕВ, Станислав Галимович, бивш „министър на отбраната“, роден на 28 декември 1941 г. в Челябинск, Руска федерация.
               
            
                  4.
               
               
                  АНТЮФЕЕВ, Владимир Юриевич, известен още като ШЕВЦОВ, Вадим, бивш „министър на държавната сигурност“, роден през 1951 г. в Новосибирск, Руска федерация, руски паспорт.
               
            
                  5.
               
               
                  КОРОЛЬОВ, Александър Иванович, бивш „вицепрезидент“, роден на 24 октомври 1958 г. във Вроцлав, Полша, руски паспорт.
               
            
                  6.
               
               
                  КРАСНОСЕЛСКИ, Вадим Николаевич, бивш „министър на вътрешните работи“, роден на 14 април 1970 г. в Даурия, Забайкалски район, Читинска област, Руска федерация.
               
            
                  7.
               
               
                  АТАМАНЮК, Владимир, бивш „заместник-министър на отбраната“.
               
            
   
      ПРИЛОЖЕНИЕ II
      Вписванията относно лицата, посочени по-долу, се заменят със следните вписвания:
      
                  1.
               
               
                  МАЗУР, Игор Леонидович, бивш „началник на държавната администрация в район Дубосари“, роден на 29 януари 1967 г. в Дубосари, Република Молдова.
               
            
                  2.
               
               
                  ПЛАТОНОВ, Юрий Михайлович, известен като Юрий ПЛАТОНОВ, бивш „началник на държавната администрация в район Рибница и град Рибница“, роден на 16 януари 1948 г. в Климково, Поддорски район, Новгородска област, руски паспорт № 51№ 0527002, издаден от Руското посолство в Кишинеу на 4 май 2001 г.
               
            
                  3.
               
               
                  КОГУТ, Вячеслав Василиевич, бивш „началник на държавната администрация в Бендер“, роден на 16 февруари 1950 г. в Тараклия, район Чадир-Лунга, Република Молдова.
               
            
                  4.
               
               
                  КОСТИРКО, Виктор Иванович, бивш „началник на държавната администрация в Тираспол“, роден на 24 май 1948 г. в Комсомолск на Амур, Хабаровски край, Руска федерация.